## Zakon o izmjenama i dopunama Zakona o izboru članova predstavničkih tijela jedinica lokalne samouprave i uprave

### NN 69/1995 (21.9.1995.), Zakon o izmjenama i dopunama Zakona o izboru članova predstavničkih tijela jedinica lokalne samouprave i uprave

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

# ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I UPRAVE

Proglašavam Zakon o izmjenama i dopunama Zakona o izboru članova predstavničkih
tijela jedinica lokalne samouprave i uprave, koji je donio Zastupnički
dom Sabora Republike Hrvatske na sjednici 20. rujna 1995.

Broj:01-95-1571/1

Zagreb, 21. rujna 1995.

Predsjednik Republike Hrvatske

**dr. Franjo Tuđman**, v. r.

---

## ZAKON

### O IZMJENAMA I DOPUNAMA ZAKONA O lZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I UPRAVE

Članak 1.

U Zakonu o izboru članova predstavničkih tijela jedinica lokalne samouprave
i uprave ("Narodne novine", br. 90/92.) u članku 6. stavku 4.
riječi : "prvi po redu kandidat na dotičnoj listi predstavničkog tijela
jedinica lokalne samouprave koji nije izabran." zamjenjuju se riječima:
"kandidat sa dotične liste, koji nije izabran, a kojeg odredi politička
stranka, odnosno drugi zakonom određen predlagatelj liste".

Članak 2.

U članku 24. stavku 1. riječ: "Polovica" zamjenjuje se riječju
: "Trećina".

Iza stavka 1. dodaje s novi stavak 2. koji glasi:

"Ako se podjelom područja jedinice lokalne samouprave na izborne
jedinice, sukladno stavku 1. ovoga članka, dobije decimalan broj članova
predstavničkog tijela koji se bira u izbornoj jedinici, onda se broj članova
predstavničkog tijela koji se bira u izbornim jedinicama zaokružuje na
predhodno manji broj ako je decimala manja od 0,5, a na slijedeći veći
broj ako je decimala veća od 0,5".

Dosadašnji stavak 2. postaje stavak 3.

Članak 3.

U članku 26. stavku 1. riječ: "Polovica" zamjenjuje se riječima
: " Dvije trećine".

lza stavka 1. dodaje se novi stavak 2. koji glasi :

"Ako broj članova redstavničkog tijela koji se bira sukladno određbi
stavka 1. ovoga članka ne predstavlja cijeli broj, primjenit će se odredba
članka 24. stavka 2. ovoga Zakona."

Dosadašnji stavci 2., 3. i 4. postaju stavci 3., 4. i 5 Članak 4.

U članku 27. stavak 2. mijenja se i glasi:

"Zamjenici članova predstavničkog tijela jedinice lokalne samouprave
sa svake kandidatske liste su kandidati koji nisu izabrani, počevši od
prvoga neizabranog".

Članak 5.

U članku 64. stavak 4. briše se.

Članak 6.

Skupština Grada Zagreba koja se bira na prvim izborima nakon stupanja
na snagu ovoga Zakona ima 50 članova.

Skupština Zagrebačke županije koja se bira na prvim izborima nakon stupanja
na snagu ovoga Zakona ima 80 članova od kojeg broja 50 članova čine vijećnici
Skupštine Grada Zagreba, a 30 članova bira se s područja Zagrebačke županije
izvan Grada Zagreba.

Vlada Republike Hrvatske raspisat će izbore za predstavnička tijela
iz stavka 1. i 2. ovoga članka kao i za predstavnička tijela jedinica lokalne
samouprave koje su novoustrojene Zakonom o Zagrebačkoj Županiji, u roku
od 60 dana od dana stupanja na snagu ovoga Zakona.

Članak 7.

Prvu sjednicu Skupštine Grada Zagreba, odnosno Skupštine Zagrebačke
županije izabrane sukladno odredbama članka 6. stavka 1. i 2. ovoga Zakona
sazvat će Vlada Republike Hrvatske u roku od 30 dana od objave izbornih
rezultata.

Prvu sjednicu predstavničkih tijela jedinica lokalne sankouprave izabranih
sukladno odredbi članka 6. stavka 3. ovoga Zakona sazvat će predsjednik
dosadašnje Skupštine Zagrebačke županije u roku od 30 dana.

Članak 8.

Ovaj Zakon stupa na snagu danom objave u "Narodnim novinama".

Klasa:015-01/95-01/12

Zagreb, 20. rujna 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović**, v. r.

Odluka, NN 69/1995-1203
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)